text: [{"text_idx": "#000001", "text": "Subong nga aga nakigbahin ako sa panugod nga adlaw sang pagpamakuna sang Double Dragons sa 1200 tanan ka indibidwal. Sila amo ang pinakauna nga A4 Priority Group (Essential Private Workers) nga nabakunahan sa Roxas City."}, {"text_idx": "#000002", "text": "Isa ini ka dalayawon nga inisyatibo nga may daku nga kontribusyon sa tinutuyo naton nga maangkon ang herd immunity kontra sa CoVid-19 kag maayo nga panugod para sa amat-amat nga pagbangon sang lokal nga ekonomiya sang syudad."}]